open-index/open-wikipedia-markdown huggingface dataset:
Thomas Boni Yayi

**Thomas Boni Yayi** (Tchaourou, 1. srpnja 1952.) je beninski bankar i političar, najpoznatiji po tome što je od 2006. do 2016. godine bio 10. predsjednik Benina. Od siječnja 2012. do siječnja 2013. godine je bio i čelnik Afričke unije. 

Rodio se 1952. godine u mjestu Tchaourou, u tadašnjem Francuskom Dahomeju. Studirao je bankarstvo u rodnoj zemlji, Senegalu i Francuskoj, gdje je i doktorirao. Od 1977. do 1989. godine radio je Centralnoj banci Zapadne Afrike, gdje je bio zamjenik direktora, a od 1992. do 1994. godine bio je savjetnik predsjednika Republike, Nicéphorea Sogloa. Godine 1994. izabran je za predsjednika Zapadnoafričke razvojne banke.

Na predsjedničkim izborima 2006. godine, osvojio je najviše glasova, u konkurenciji od dvadesetšestoro kandidata. Pobjedu je odnio u drugom krugu s osvojenih 75% glasova te je tako naslijedio Mathieua Kérékoua na mjestu predsjednika. Godine 2007. je navodno preživio pokušaj atentata nakon što je njegov konvoj napadnut tokom kampanje, međutim kako je jedini izvor za ovu priču upravo Boni Yayi, ostaje nejasno je li se ovaj napad zaista dogodio.

Ponovno je izabran za predsjednika Benina na izborima održanima 2011. godine. Ovoga je puta pobijedio već u prvom krugu, osvojivši 53.18 % glasova. Od siječnja 2012. do siječnja 2013. godine je bio i čelnik Afričke unije. U listopadu 2012., njegova nećakinja, privatni liječnik i bivši ministar trgovine su uhapšeni zbog planiranja navodnog trovanja predsjednika; u priču je navodno bio upleten i Patrice Talon, ali njegova upletenost nikada nije potvrđena. Kako mu je ustav branio da se kandidira za treći mandat, 2016. godine ga je naslijedio upravo Patrice Talon.

Thomas Boni Yayi potječe iz muslimanske obitelji, međuti je danas protestant. Sa suprugom Chantal (*née* de Souza) ima petoro djece.

## Reference

## Vanjske veze
* Official site
*BBC News: Benin's new president announced
*President Bush Meets with President Yayi of Benin
Patrice Talon

**Patrice Guillaume Athanase Talon** (Ouidah, 1. svibnja 1958.) je beninski biznismen i političar, od 6. travnja 2016. godine je 11. predsjednik Benina. 

## Biografija
Rođen je 1958. godine u Ouidi, u fonskoj obitelji koja se generacijama ranije bavila trgovinom robljem. Školovao se u Dakaru i Parizu, a kao mlad je želio postati pilot, ali nije prošao liječnički test tako da je morao odustati od toga. Početkom 80-ih godina, Talon je ušao u posao trgovine poljoprivrednim proizvodima, što mu je omogućilo da stekne značajne prihode, koje je tokom 90-ih godina uložio u industriju pamuka; u tom je periodu dobio nadimak "Kralj pamuka". U politiku je ušao početkom 2000-ih godina te je bio jedan od glavnih financijera budućeg predsjednika Thomasa Bonija Yayija na izborima 2006. godine. Njegov bliski odnos s Bonijem Yayijem počeo je pucati nakon kampanje 2011. godine, a tokom 2012. godine se njegovo ime čak spominjalo i u kontekstu navodnog pokušaja atentata na predsjednika. Iste godine pobjegao je u Francusku zbog optužbi da je utajio 18,000,000€ poreza. Godine 2014. je dobio službeno pomilovanje, a naredne godine ga je *[[Forbes]]* naveo kao 15. najbogatijeg čovjeka u supsaharskoj Africi, s imovinom u vrijednosti oko 400,000,000$.

Nakon što je Thomas Boni Yayi 2016. godine morao sići s vlasti zbog ustavog ograničenja od dva mandata, Patrice Talon se kandidirao za predsjednika i pobjedio bivšeg premijera Lionela Zinsoua u drugom krugu izbora. Kao predsjednik je najavio jačanje veza s Francuskom te ograničenje ovlasti izvršne vlasti i predsjednika, što je bio neviđen prijedlog na afričkom kontinentu. Ipak, tokom 2017. godine, Narodna skupština nije izglasala njegov prijedlog da se predsjednički mandat ograniči na samo jedan šestogodišnji mandat; Talonu su nedostajala samo tri glasa za prihvaćanje prijedloga. 

Oženjen je s Claudine Gbènagnon, s kojom ima dvoje djece.

## Reference
Między Wrocławiem a Zieloną Górą

***Miedzy Wroclawiem a Zielona Góra*** () je poljski kratki dokumentarni film snimljen 1972. godine u režiji Krzysztofa Kieślowskog. Napravljen je u reklamne svrhe i u njemu se pokazuje Lubin, mjesto u Šleskoj gdje je tadašnja poljska vlada otvorila rudnik bakra, odnosno gledatelje nastoji potaći da se dosele i zaposle u rudniku. Kieślowski je paralelno sa tim filmom u Lubinu snimio i *[[Podstawy BHP w kopalni miedzi]]*.

## Vanjske veze
*
Podstawy BHP w kopalni miedzi

***Podstawy BHP w kopalni miedzi*** () je poljski kratki dokumentarni film snimljen 1972. godine u režiji Krzysztofa Kieślowskog. Napravljen je u obrazovne svrhe, za potrebe novih radnika u novootvorenom rudniku bakra u mjestu Lubin. Kieslowski je paralelno sa ovim filmom snimio i *[[Między Wrocławiem a Zieloną Górą]]*.

## Vanjske veze
*
Przejście podziemne (film)

***Przejście podziemne*** () je poljski kratki televizijski film snimljen u režiji Krzysztofa Kieślowskog. Protagonist, koga tumači Andrzej Seweryn je učitelj koji dolazi u veliki grad u jednom butiku potražiti prodavačicu (čiji lik tumači Teresa Budzisz-Krzyżanowska). Radnja prikazuje kako je pokušava nagovoriti da odustane od razvoda i da mu se vrati.

## Uloge
* Andrzej Seweryn - Michał
* Teresa Budzisz-Krzyżanowska - Lena
* Zygmunt Maciejewski - wychowawca
* Anna Jaraczówna - babcia klozetowa
* Jan Orsza-Łukaszewicz - pobity mężczyzna
* Janusz Skalski - mężczyzna robiący dekoracje
* Marcel Łoziński - Francuz szukający drogi
* Wojciech Wiszniewski - mężczyzna robiący dekoracje

## Vanjske veze
* Plakat filmowy
* 
* 
*
Primijenjena lingvistika

**Primijenjena lingvistika** je grana lingvistike koja se prvenstveno zanima za primjenu lingvističkih teorija, metoda i otkrića u rasvjetljavanju jezičnih problema koji su nastali u drugim područjima.

## Teme i težište interesa

Najrazvijenija grana primijenjene lingvistike je nastava i učenje stranih jezika, i ponekad se ovaj termin koristi kao da je to njeno jedino polje interesa. Međutim, primijenjena lingvistika obuhvaća i lingvističku analizu jezičnih poremećaja (klinička lingvistika), korištenje jezika u obrazovanju na maternjem jeziku (obrazovna lingvistika) i nova kretanja u leksikografiji, prevođenju i stilistici.

## Interdisciplinarna primijena

Česta je povezanost između primijenjene lingvistike i raznih interdisciplinarnih grana lingvistike, kao što su sociolingvistika, računarska lingvistika, pragmalingvistika, lingvistika teksta, korpusna lingvistika, kvantitativna lingvistika i psiholingvistika, naročito s obzirom na to što u interes potonjih spadaju ishodi primjene (npr. planiranje jezične politike).

## Značajni predstavnici
* Gottlob Frege (prvi razvio jedan formalni jezik)
* Jacob Grimm i Wilhelm Grimm (utemeljitelji suvremene leksikografije)
* Samuel Johnson (utemeljitelj suvremenih Rječnika)
* Ludwig Wittgenstein (utemeljitelj analitične filozofije jezika)
* Ludvik Lazar Zamenhof (utemeljitelj esperanta)

## Literatura
* Berns, M., i Matsuda, P. K. (2006). *Applied linguistics: Overview and history*. U: K. Brown (ur.), *The Encyclopedia of language and linguistics* (2. izd., str. 394–405). Oxford, UK: Elsevier.
* Cook, G. (2003) *Applied Linguistics* (in the series *Oxford Introduction to Language Study*), Oxford: Oxford University Press.
* Davies, A. & Elder, C. (ur.) (2004) *Handbook of Applied Linguistics*, Oxford/Malden, MA:  Blackwell.
* Hall, C. J., Smith, P. H. i Wicaksono, R. (2017). *Mapping Applied Linguistics. A Guide for Students and Practitioners*. (2. izd.) London: Routledge.
* Spolsky, B., i Hult, F.M. (ur.). (2008). Handbook of Educational Linguistics. Malden, MA: Blackwell.
* Johnson, Keith i Johnson, Helen (1999) *Encyclopedic Dictionary of Applied Linguistics*, Oxford/Malden, MA: Blackwell.
* McCarthy, Michael (2001) *Issues in Applied Linguistics*, Cambridge University Press.
* Pennycook, Alastair (2001) *Critical Applied Linguistics: A Critical Introduction*, London: Lawrence Erlbaum Associates.
* Schmitt, Norbert (2002) *An Introduction to Applied Linguistics*, London: Arnold.

## Reference

## Vanjske veze
Katedrala u Pisi

**Katedrala u Pisi** () ili **katedrala uzašašća sv. Marije** () je započeta 1064. godine, a posvećena je 1118. godine. Ovaj biser toskanske romaničke arhitekture je petorobrodna bazilika s trobrodnim transeptom. Fasada je od sivog mramora i bijelog kamena s inkrustracijama šarenog mramora, a ukrasio ju je s četiri galerije nižućih arkada majstor Rainaldo. Na portalu su dvoja drvena i središnja brončana vrata s prizorima iz Isusova života koje izveo Bonanno Pisano. 

Unutrašnjost je popločana bijelim i crnim mramorom, korintski kapiteli su ratni plijen iz džamije u Palermu (1063.), a svod je pozlaćen, dok je kupola oslikana freskama. Apsida je ukrašena mozaicima Cimabuea, a unutra je i slavna mramorna romanička propovjedaonica koju je izveo Giovanni Pisano. Nakon požara 1595. godine ukrašena je slikama umjetnika kao što je Andrea del Sarto.

U katedrali se nalaze grobovi sv. Rainerija, sveca zaštitnika Pise, cara Henrika VII. i pape Grgura VIII., ali i relikvije tri sveca vezana za križarske ratove (Abibo, Gamaliel i Nikodem).

Katedrala je imala odlučujuću ulogu u određivanju početka pisanske Nove godine. Naime, od 10. vijeka pa sve do 1749. kada je reformiran toskanski kalendar, Pisa je koristila svoj kalendar koji je imao 9 mjeseci, a godina je započinjala na Gospino Uzašašće, 25. maja. Točan trenutak Nove godine bio bi kada sunčeva zraka, točno u podne, kroz prozor s lijeve strane katedrale, obasja jajastu policu iznad propovjedaonice Giovanija Pisana, na desnoj strani katedrale. 

Vjeruje se da je Galileo Galilei utjelovio svoju teoriju o kretanju klatna gledajući ljuljanje lustera koji je visio sa svoda glavnog broda katedrale. Taj luster, manji i jednostavniji od onog što se danas nalazi na njegovom mjestu, čuva se u kapeli Aulla groblja Camposanto.

Katedrala se, poput mnogih građevina u Pisi, također znatno ukosila.


Datoteka:Duomo di Pisa.jpg|Pročelje katedrale
Datoteka:Pisa-duomo01.jpg|Pogled iz zraka
Datoteka:Pisa.Duomo.apsis01.jpg|Mozaici u Apsidi
Datoteka:Pisa.Duomo.pulpit.Pisano01.jpg|Propovjedaonica
Murarz

***Murarz*** () je poljski kratki dokumentarni film snimljen u režiji Krzysztofa Kieślowskog i premijerno prikazan 1981. godine. Posvećen je životu Jozefa Malese, komunističkog aktivista koji je u mladosti bio perspektivni kadar vladajuće Partije, ali je godine 1956. odlučio napustiti politiku i umjesto toga biti običan zidar. *Murarz* je napravljen godine 1973. ali su ga tadašnje komunističke vlasti strpale u bunker te je prikazan tek nekoliko godina kasnije kada je u Poljskoj došlo do liberalne zahvaljujući pokretu Solidarnost.

## Vanjske veze
* Kadr z filmu
* 
* 
* 

## Reference
Gordon's War

***Gordon's War*** () je američki akcijski film snimljen 1973. godine u režiji Ossieja Davisa. Naslovni protagonist, čiji lik tumači Paul Winfield, je kapetan američke vojske koji se nakon pet godina ratovanja po Vijetnamu vraća u rodni Harlem i otkriva da je kvart postao leglo dilera i svodnika koji zlostavljaju ljude. Radnja prikazuje kako Gordon okuplja nekoliko veterana te stvori plan kako će koristiti svoja ratna iskustva i vojničke vještine da se kao vigilanti obračunaju sa kriminalcima.

## Cast
*Paul Winfield - Gordon Hudson
*Carl Lee - Bee Bishop
*David Downing - Otis Russell
*Tony King - Roy Green 
*Gilbert Lewis - Spanish Harry
*Carl Gordon - Luther the Pimp
*Nathan Heard - Big Pink
*Grace Jones - Mary 
*Jackie Page - Djevojka u spavaćoj sobi 
*Chuck Bergansky - Bijeli ubica
*Adam Wade - Hustler
*Hansford Rowe - Prodvača pasa 
*Warren Taurien - Goose
*Ralph Wilcox - Crni ubica 
*David Connell - Vlasnik hotela
*Rochelle LeNoir - Gordonova supruga
*Charles McGregor - Diler na peronu podzemne željeznice

## Izvori

## Vanjske veze
*
* ''Gordon's War'' at Rottentomatoes.com
White Lightning (film, 1973)

***White Lightning*** () je američka akcijska filmska komedija snimljena 1973. godine u režiji Josepha Sargenta. Protagonist, čiji lik tumači Burt Reynolds, je krijumčar ilegalnih alkoholnih pića iz Arkansasa koji je završio u zatvoru, i koji pristaje da se, u zamjenu za slobodu, za račun federalne vlade infiltrira u lokalnu bandu krijumčara. Radnja prikazuje kako otkriva da bi jedan od kolovođa mogao biti korumpirani lokalni šerif (koga tumači Ned Beatty). *White Lightning* je postigao izuzetan uspjeh i u mnogo čemu potvrdio popularnost trenda akcijskih filmova radnjom smještenih u ruralni milje američkog Juga, a koji su dobili naziv *[[hixploitation]]*. *White Lightning* je tri godine kasnije dobio nastavak pod naslovom *[[Gator (film)|Gator]]*.

## Uloge
* Burt Reynolds ... Gator McKlusky
* Jennifer Billingsley ... Lou
* Ned Beatty ... Šerif J.C. Connors
* Bo Hopkins ... Rebel Roy Boone
* Matt Clark ... Dude Watson
* Louise Latham ... Martha Culpepper
* Diane Ladd ... Maggie (navedena kao Diane Lad)
* R. G. Armstrong ... Big Bear
* Conlan Carter ... Zamjenik
* Dabbs Greer ... Pa McKlusky
* Lincoln Demyan ... Warden
* John Steadman ... Skeeter
* Iris Korn ... Ma McKlusky
* Stephanie Burchfield ... Jenny
* Barbara Muller ... Louella
* Laura Dern ... Sharon Anne, Maggiena kćer (nenavedena)

## Izvori

## Vanjske veze
* 
* 
* 
* Encyclopedia of Arkansas History & Culture
Prześwietlenie

***Prześwietlenie*** () je poljski crno-bijeli kratki dokumentarni film snimljen 1974. godine u režiji Krzysztofa Kieślowskog. U njemu se prikazuje sanatorij u kome se liječe oboljeli od teških plućnih bolesti, te pacijenti u razgovoru sa autorom govore o svojim osjećajima, strahovima i nadama. *Prześwietlenie* je za Kieszlowskog bio jedan od najosobnijih filmova, s obzirom da je u istom sanatoriju umro njegov otac.

## Vanjske veze
*
Życiorys

***Życiorys*** () je poljski crno-bijeli igrano-dokumentarni film snimljen 1975. godine u režiji Krzysztofa Kieślowskkog. U njemu se prikazuje rasprava regionalnog vodstva tada vladajuće Poljske ujedinjene radničke partije (PURP) o tome da li treba isključiti jednog od svojih članova, a pri čemu se temeljito razmatra njegov životopis a on sam dovodi na saslušanje. Kieslowski je pred kamere doveo stvarne partijske funkcionare, i slučaj koji su rješavali se temelji na stvarnoj osobi, ali je sam postupak odglumljen, a pri čemu je isključenog člana tumačio Jozef Malesa, koji je nekoliko godina ranije bio protagonist tada bunkeriranog filma *[[Murarz]]*.

## Vanjske veze
* 
*
Klaps

***Klaps*** () je poljski kratki dokumentarni film snimljen 1976. godine u režiji Krzysztofa Kieslowskog. Nastao je paralelno sa snimanjem dugometražnog kino-filma *[[Blizna]]* pri čemu je Kieslowski došao ideju da pokupi filmske klape i na osnovu njih stvori svojevrsnu priču o stvaranju filma.

## Vanjske veze
*
Szpital

***Szpital*** () je poljski crno-bijeli kratki dokumentarni film snimljen u režiji Krzysztofa Kieślowskog i premijerno prikazan 1977. godine. U njemu se prikazuje 24 sata u životu jedne varšavske bolnice iz perspektive ljekara i bolničarki.

## Vanjske veze
* 
* 
* Film na Youtubeu
Pierwsza miłość (film, 1974)

***Pierwsza milosc*** () je poljski televizijski dokumentarni film snimljen 1974. godine u režiji Krzysztofa Kieslowskog. U njemu se prikazuje mladi ljubavni par - 17-godišnja adolescentica i njen 20-godišnji dečko - čiji se svijet poremeti kada djevojka dozna da je trudna, pa bez uspjeha pokušava dobiti dozvolu za abortus, da bi na kraju bila prisiljena roditi dijete.

## Vanjske veze
*
Tajvanski tjesnac

**Tajvanski tjesnac** je 180 km širok tjesnac između Kine i Tajvana. Tjesnac je dio Južnokineskog mora i povezuje se s Istočnom Kinom na sjeveroistoku. Najuži dio je širok 131 km. Tjesnac je bio poprište nekoliko vojnih sukoba između Narodne Republike Kine i Republike Kine (Tajvana), od posljednjih dana Kineskog građanskog rata 1949. kada su se Kuomintangove snage predvođene Chiangom Kai-shekom povukle preko tjesnaca i preselile svoju vladu na Tajvanu.

U sklopu Nacionalnog plana Narodne Republike Kine, tunel ili možda most povezivao bi grada Fuzhou s Tajpejem preko tjesnaca. Ako bi takva ekstremna konstrukcija ikada bila izgrađena, daleko će premašiti duljinu bilo kojeg umjetno sagrađenoga tunela na svijetu danas. Inženjeri u Pekingu navode da je tunel tehnički izvediv. Međutim, vlada u Tajvanu odbila je iz zabrinutosti za tajvansku sigurnost i straha da će time morati priznati politiku jedne Kine u Narodnoj Republici Kini, budući da je Kina podijeljena u dvije zemlje koje još uvijek imaju kontradiktorni odnos.

## Izvori
Korejski prolaz

**Korejski prolaz** je morski prolaz koji povezuje Japansko more na sjeveroistoku s Istočnim kineskim morem na jugu. Razdvaja Korejski poluotok od otoka Kyūshūa i Honshūa. Širok je 180 km i dubok 90 m. U prolazu se nalazi otok Tsushima (Cušima). Područje jugoistočno od otoka naziva se i Cušimski tjesnac u kojem se 1905. zbila velika pomorska bitka između japanskih i ruskih snaga u kojoj je razorena većina ruske flote.

## Izvori

* Opća i nacionalna enciklopedija: ''Korejski prolaz''
Personel

***Personel*** () je poljski igrani film snimljen 1975. godine u režiji Krzysztofa Kieslowskog, pozant kao njegov cjelovečernji igrani debi. Po žanru je drama, a protagonist je idealistički mladić koji dobije posao krojača u varšavskom teatru. Radnja prikazuje kako ubrzo sa užasom postane svjedokom sitnih spletki i podmetanja među svojim kolegama, te je prisiljen birati to hoće li radi karijere izdati prijatelja. Napravljen u televizijskoj produkciji, *Personel* je prije premijere u samoj Poljskoj izazvao pažnju i dobio pohvale na stranim festivalima.

## Uloge
* Juliusz Machulski − Romek Januchta
* Irena Lorentowicz − pani scenografka
* Włodzimierz Boruński − kierownik techniczny w teatrze, dawny znajomy ciotki Romka
* Michał Tarkowski − krawiec Sowa
* Tomasz Lengren − krojczy Romek
* Andrzej Siedlecki − śpiewak Andrzej Siedlecki
* Tomasz Zygadło − przewodniczący organizacji młodzieżowej
* Krystyna Wachelko − dziewczyna w pociągu
* Janusz Skalski − kierownik pracowni krawieckiej
* Helena Kowalczykowa − ciotka Romka (niewymieniona w czołówce)

## Vanjske veze
* 
* 
*
Crvenomorski rift

**Crvenomorski rift** se nalazi između dvije tektonske ploče, Afričke i Arabijske. Prostire se cijelom dužinom Crvenog mora, od južnog kraja Mrtvog mora do spojnice s Adenskim hrbatom i Istočnoafričkim riftom. Ova zona poznata je kao trostruka spojnica Afar, a južno od nje nalazi se Somalska ploča. Istočnoafrički i Crvenomorski rift dio su Velike rasjedne doline koja se prema sjeveru nadovezuje na Mrtvomorski rift.

Crvenomorski rift uključuje otok Džabal al-Tair formiran na istoimenom bazaltnom stratovulkanu koji se nalazi sjeverozapadno od Bab el Mandeba, na pola puta između Jemena i Eritreje. Vulkan je eruptirao 30. septembra 2007. godine, nakon 124 godine mirovanja.

## Geološka historija
Crvenomorski rift je predmet opsežnih studija nekolicine generacija geologa i geofizičara. Mnoge publikacije i javna istraživanja pružaju uvid u geološku historiju ovog rifta. Stijene iz perioda krede i paleolita, za koje se smatra da su postojale prije rifta, danas su mjestimično rasprostranjene na marginama rifta. Istovremeno, neki dokazi ukazuju da se bar neke od ovih stijena odnose na ranu fazu evolucije rifta. Raspoloživi, geološki podaci ukazuju da je evolucija u crvenomorskoj regiji aktivno započela u periodu krede.

## Reference
Cugaru (tjesnac)

**Cugaru** (japanski: 津軽海峡 Tsugaru Kaikyō) je moreuz između ostrva Honshū i Hokkaido. Nalazi se u sjevernom Japanu i povezuje Japansko more sa Tihim okeanom. Naziv je dobio po zapadnom dijelu prefekture Aomori. Ispod moreuza, na njegovom najužem dijelu (19,5 km), je izgrađen tunel Seikan koji povezuje Tappi Misaki na poluostrvu Cugaru (Honshū) sa Shirakami Misakijem na poluostrvu Matsumae ostrva Hokkaido.

Pojas japanskih teritorijalnih voda u području moreuza je sužen sa uobičajenih 12 na na 3 nautičke milje (5,6 km) kako bi, nuklearno naoružane podmornice i ratni brodovi mornarice SAD-a, mogli prolaziti kroz moreuz bez da narušavaju japansku zabranu nuklearnog naoružanja na svojoj teritoriji.

Istočni i zapadni ulaz u Cugaru, oba široka 20-ak km, imaju maksimalnu dubinu 200, odnosno 140 m.

U prošlosti je najčešći način za prijevoz putnika i tereta kroz moreuz bio trajekt, a putovanje kroz tjesnac trajalo je blizu 4 sata. Dana 26. septembra 1954. dogodila se nesreća u moreuzu kada je potonuo trajekt *Toya Maru*, pri čemu su izgubljena 1172 ljudska života.

Thomas Blakiston, engleski istraživač i prirodnjak, primijetio je da je fauna u sjevernom dijelu moreuza, uz ostrvo Hokkaido, slična životinjskim sjevernoazijskim vrstama, dok su životinje iz njegovog južnog dijela, uz ostrvo Honshū, srodne životinjskim vrstama iz južne Azije. Upravo na osnovu ovog otkrića, Cugaru se smatra glavnom zoogeografskom granicom, a poznatom i kao Blakistonova linija, u čast engleskog istraživača.

## Reference
Tiranski tjesnac

**Tiranski tjesnac** je uski morski prolaz između Sinaja i Arabije koji odvaja Akapski zaljev od ostatka Crvenog mora. Udaljenost između dva poluotoka je oko 13 km. Tiranski tjesnac je dobio ime po otoku Tiranu koji se nalazi na njegovom ulazu, udaljen oko 5 km od Sinaja. Istočno od njega leži otok Sanafir.
Electra Glide in Blue

***Electra Glide in Blue*** () je američki akcijski film snimljen 1973. godine u režiji Jamesa Williama Guercija. Protagonist, čiji lik tumači Robert Blake je prometni policajac na motociklu koji sanja o tome da se priključi detektivima odjela za umorstva. Radnja prikazuje kako mu se želja ispuni, ali i kako tamo zbog svojih "opuštenih" liberalnih stavova dolazi u sukob sa konzervativnim kolegama. U *Electra Glide in Blue* su u nekoliko manjih uloga nastupili članovi tada popularnog rock benda Chicago. Nakon premijere je loše prošao kod kritike; dio je film proglasio "fašističkim".

## Uloge
* Robert Blake ... Pozornik John Wintergreen
* Billy "Green" Bush ... Pozornik Zipper Davis
* Mitchell Ryan ... Det. Harvey Poole
* Jeannine Riley ... Jolene
* Elisha Cook ... Willie
* Royal Dano ... Coroner
* Hawk Wolinski ... Vozač autobusa VW 
* Peter Cetera ... Bob Zemko 
* Terry Kath ... Ubica
* Lee Loughnane ... Čovjek sa svinjom
* Walter Parazaider ... Loose Lips
* Joe Samsil ... Nar. Ryker
* Jason Clark ... Detektiv iz L.A.
* Michael Butler ... Kamiondžija
* Susan Forristal ... Sladoledarka
* Nick Nolte ... Hippie (nenaveden na špici)

## Izvori

## Vanjske veze
*
*
*
Bang the Drum Slowly

***Bang the Drum Slowly*** () je američki igrani film snimljen 1973. godine u režiji Johna D. Hancocka. Po žanru je sportska drama, a oredstavlja adaptaciju istoimenog romana Marka Harrisa. Protagonist, čiji lik tumači Michael Moriarty, je bejzbolaš u čiji je tim došao za sport talentirani, ali retardirani mladić (čiji lik tumači Robert De Niro). Radnja prikazuje kako se njih dvojica ispočetka ne podnose, ali sa vremenom nauče živjeti i raditi zajedno, a pogotovo kada se otkrije da je mladić smrtno bolestan od Hodgkinove bolesti. *Bang the Drum Slowly* je predstavljao jedan od posljednjih filmova u kojima je De Niro nastupio prije nego što će steći slavu u filmu *[[Mean Streets]]* nekoliko mjeseci kasnije.

## Uloge
* Michael Moriarty ... Henry Wiggen
* Robert De Niro ... Bruce Pearson
* Vincent Gardenia ... Dutch Schnell
* Phil Foster ... Joe
* Heather MacRae ... Holly
* Ann Wedgeworth ... Katie
* Tom Ligon ... Piney Woods
* Danny Aiello ... Horse
* Selma Diamond ... Tootsie
* Barbara Babcock ... Vlasnik tima
* Patrick McVey ... Bruceov otac

## Izvori

## Vanjske veze
* 
* 
*
Bassov prolaz

**Bassov prolaz** je morski prolaz između Australije na sjeveru i Tasmanije na jugu, odnosno između Velikog australijskog zaljeva na zapadu i Tasmanovog mora na istoku. Proteže se oko 340 km (dužom sjevernom obalom do 500 km), a širina mu varira od 200 do 250 km. Prosječna dubina iznosi 60 m. Na istočnom i zapadnom ulazu u prolaz nalaze se nizovi otočića (Furneaux na istoku i King na zapadu), manje hridi i grebeni, ostaci nekadašnje kopnene veze Tasmanije s Australijom. Bassov prolaz je ime dobio po Georgeu Bassu (1771–1803), engleskom pomorcu koji ga je otkrio 1798. godine. Danas ima velik ekonomski značaj jer podmorje obiluje ležištima nafte i prirodnog plina koja su cjevovodima povezana s rafinerijama na obali savezne države Victorije. Najveća luka na obali prolaza je grad Melbourne.

## Vanjske veze

* Hrvatska enciklopedija (LZMK): ''Bassov prolaz''
Blizna (film)

***Blizna*** () je poljski igrani film snimljen 1976. godine u režiji Krzysztof KieślowskiKrzysztofa Kieślowskog. Po žanru je drama, a protagonist, koga tumači Franciszek Pieczka, je lojalni aktivist vladajuće Poljske ujedinjene radničke partije koji 1960-ih dobije zadatak otvoriti novu kemijsku tvornicu u Oleckom, provincijskom rodnom mjestu za koje ga vežu loše uspomene. Radnja prikazuje kako se pri tome suočava sa nizom teških problema.

Kieslowski je zajedno sa ovim filmom paralelno snimao kratki dokumentarac *[[Klaps]]* posvećen samom procesu snimanja.

## Uloge
* Franciszek Pieczka – dyrektor Stefan Bednarz
* Mariusz Dmochowski – Bolesław, przewodniczący Rady Narodowej w Olecku
* Jerzy Stuhr – asystent Bednarza
* Jan Skotnicki – Stanisław Lech, kierownik transportu w kombinacie; dawny znajomy Bednarza
* Michał Tarkowski – Michał Gałecki, redaktor z telewizji
* Stanisław Michalski – kolega Bednarza, pracownik ministerstwa
* Halina Winiarska – żona Bednarza
* Joanna Orzeszkowska – córka Bednarza
* Stanisław Igar – minister
* Agnieszka Holland – sekretarka Bednarza
* Zbigniew Lesień – socjolog
* Konrad Morawski – kadrowiec Ramowicz
* Jan Jeruzal

## Vanjske veze
* 
* 
* 
*
Spokój

***Spokój*** () je poljski igrani film snimljen u režiji Krzysztofa Kieślowskog i premijerno prikazan 1980. godine. Po žanru je drama, a predstavlja adaptaciju novele Lecha Borskog. Protagonist, čiji lik tumači Jerzy Stuhr, je mladić koji tri godine odslužene kazne izlazi iz zatvora odlučan da ponovno započne život kao pošteni građanin. Radnja prikazuje kako se zaposli u građevinskom poduzeću, ali i kako se upetlja sukob radnika sa korumpiranom upravom koji će dovesti do štrajka. *Spokoj* je originalno bio snimljen za poljsku televiziju 1976. godine, ali mu  vlasti zapriječile emitiranje, jer su štrajkovi bili zabranjeni u tadašnjoj komunističkoj Poljskoj. Tek nakon je godine 1980. potpisan Gdanjski sporazum te došlo do privremene liberalizacije režima, *Spokoj* je premijerno prikazan.

## Obsada
* Jerzy Stuhr – Antoni Gralak
* Jerzy Trela – Zenek, kierownik budowy
* Izabella Olszewska – Jedynakowa, właścicielka mieszkania wynajmująca pokój Gralakowi
* Michał Sulkiewicz – Mietek
* Danuta Ruksza – Bożena, żona Gralaka
* Elżbieta Karkoszka – Kryśka Stańczak, była dziewczyna Gralaka
* Jerzy Fedorowicz – mężczyzna opuszczający więzienie razem z Gralakiem
* Feliks Szajnert – urzędnik
* Marian Cebulski – kierownik hotelu robotniczego
* Ryszard Dreger – Jasiek, sąsiad Gralaków
* Lech Sołuba – mężczyzna z menażką na budowie
* Stefan Mienicki
* Edward Dobrzański
* Wiesław Wójcik – kolega Gralaka z więzienia spotkany w kinie

## Vanjske veze
* 
* 
* 
* Film ''Spokój'' do obejrzenia w całości na portalu tvp.pl
Mineralni izvor

**Mineralni izvori** su prirodni izvori gdje izvire voda koja sadrži minerale ili neke druge otopljene supstance, a koje joj mijenjaju ukus ili miris ili joj daju neku terapeutsku vrijednost. Soli, spojevi sumpora i neki gasovi su neke od supstanci koje mogu biti rastvorene u vodi iz mineralnih izvora dok ona protiče kroz podzemne kanale.

Mineralna voda dobijena iz mineralnih izvora je davno postala jedna od važnijih komercijalnih sirovina. Banjska mineralna lječilišta su ustanove koje su se razvile u neposrednoj blizini mineralnih izvora, gdje ljudi koriste tu vodu za hidroterapiju, liječenje i masaže odnosno piju tu vodu ili se u njoj kupaju.

## Vrste
Tokom mnogih vijekova, u Americi, Evropi i drugdje, komercijalne kompanije i pojedinci klasificirali su mineralne izvore prema hemijskom sastavu vode koja se iz njih dobija i prema medicinskim učincima za koja se vjeruje da se njome postižu:
* Litijini izvori sadrže soli litija.
* Izvori koji sadrže soli željeza.
* Alunski izvori sadrže alaune.
* Sulfatni izvori sadrže gas vodik sulfid.
* Slai izvori sadrže soli kalcija, magnezija ili natrija.
* Alkalni izvori sadrže neku bazu.
* Kalcični izvori sadrže kalcij-hidroksid.
* Vreli (termalni) izvori mogu sadržavati veliku koncentraciju raznih minerala.
* Sodni izvori sadrže gas ugljik dioksid&nbsp;(soda voda).
* Slatki izvori su bili izvori u kojima nije bilo prisustva sumpora niti soli (vjerovatno uopće nisu biti "mineralni").
* Radioaktivni izvori sadrže tragove neke radioakivne supstance poput radija&nbsp;ili uranija.

## Reference
* Cohen, Stan (revidirano izdanje 1981), *Springs of the Virginias: A Pictorial History*, Charleston, West Virginia: Quarrier Press.
*
Bočati izvor

**Bočati** ili **slanasti izvori** predstavljaju poseban tip kraških izvora, zbog čega se o njima govori odvojeno od izvora u normalnim terenima. Zajednička odlika svih kraških izvora je njihova velika izdašnost, izrazito kolebanje izdašnosti, kao i velika tvrdoća vode. Nalaze se duž morskih obala i predstavljaju izvore iz kojih izbija bočata voda. Obično su udaljeni od mora do nekoliko desetina metara (npr. Velja Rijeka u Prčnju u Crnoj Gori izbija na 50 m udaljenosti od mora), a preliv im je viši od njegovog nivoa, najčešće 30–70&nbsp;cm.

## Način nastanka
Postoje dva shvatanja na koji način morska voda, pomešana sa slatkom izbija iz vrela čiji je preliv viši od nivoa mora i za vreme najvišeg stanja plime. Po prvom shvatanju do mešanja slatke i slane vode dolazi u sifonu - laktasto povijenom kanalu i to ispod nivoa mora. Dok je srednji salinitet morske vode u moru npr. 37 ‰, iz slanastog vrela izbija voda sa salinitetom od 7 ‰.

Po drugom shvatanju, koje je i eksperimentalno provereno do mešanja slatke i morske vode dolazi iznad morskih nivoa, što je Vibel (Wiebel) eksperimentalno dokazao. Za ovakvo mešanje slatke i slane vode potrebno je samo da se kanal kojim protiče slatka voda, pod velikim pritiskom, naglo sužava na mestu gde se pojavljuje pukotina kroz koju može da dopre morska voda. Onda na tom mestu dolazi do pojave usisavanja: ističući iz suženja velikom brzinom, slatka voda isisava vazduh iz pukotine i stvara vakuum, pa se slana voda izdiže iznad morskog nivoa i pomešana sa slatkom izbija na bočatom vrelom.

## Povezano
* Vrelo (hidrologija)

## Reference
Bilans kwartalny

***Bilans kwartalny*** () je poljski igrani film snimljen u režiji Krzysztofa Zanussija i premijerno prikazan početkom 1975. godine. Protagonistica, čiji lik tumači Maja Komorowska je 40-godišnja žena koja je sve nezadovoljnija monotonijom života sa mužem i uskoro odraslim sinom. Radnja prikazuje kako gledajući stare prijateljice počinje razmišljati o tome da započne novi život.

## Uloge
* Maja Komorowska – Marta Siemińska
* Piotr Fronczewski – Janek, mąż Marty
* Marek Piwowski – Jacek
* Zofia Mrozowska – matka Janka
* Halina Mikołajska – Róża, kierowniczka działu Marty
* Mariusz Dmochowski – dyrektor zakładu
* Elżbieta Karkoszka – Maria, koleżanka Marty w księgowości
* Małgorzata Pritulak – Anna, koleżanka Marty w księgowości

## Vanjske veze
* 
* 
* 
*
Siedem kobiet w różnym wieku

***Siedem kobiet w różnym wieku*** () je poljski kratki crno-bijeli dokumentarni film snimljen u režiji Krzysztofa Kieślowskog i premijerno prikazan 1979. godine. U njemu se pokazuje djelatnost jedne varšavske baletne škole tokom sedam dana, prilikom kojih je svaki dan fokus na različitoj balerini, osnoano učenici ili nastavnici baleta.

## Reference

## Vanjske veze
* 
* 
* 
* W bazie Kultura polska
Summerlandska katastrofa

**Summerlandska katastrofa** () je naziv za požar do koga je došlo 2. augusta 1973. godine u Rekreativnom centru Summerland u gradu Douglas na Otoku man. Izbio je oko 19:30 nakon što su tri dječaka pušila u kiosku koji se nalazio unutar centra; u tom trenutku se u Centru nalazilo oko 3000 ljudi. Požar se munjevito proširio, čime su doprinijeli materijali kojim bili obloženi zidovi, kao i nedostatak ikakvih sredstava za uzbunu. Došlo je do sveopće panike i stampeda prema izlaznim vratima; poginulo je između 50 i 53 ljudi, a preko 80 je ozlijeđeno. Centar je obnovljen 1977. godine, ali je dvije godine nakon odrona zemlje 2002. godine zatvoren.

## Vanjske veze
* "Fireproof' funland toll close to 50"—Montreal *[[The Gazette (Montreal)|Gazette]]*, 4 August 1973
* On this day—Memorial, BBC
* University of Birmingham – Dr Ian Phillips in "Research" section book *From 21st century leisure to 20th century holiday catastrophe: the Isle of Man Summerland fire disaster*
Kritizirajte Lina, kritizirajte Konfucija

**Kampanja Kritizirajte Lin (Biaoa), kritizirajte Konfucija** () je propagandna kampanja koju je od 1973. do 1976. godine, odnosno u završnoj fazi Kulturne revolucije vodilo vodstvo komunističke Kine na čelu sa Mao Zedongom, njegovom suprugom Jiang Qing i Četvoročlanom bandom sa ciljem da se kroz maoističko tumačenje kineske historije elminiraju politički protivnici. 

Započela je kao pokušaj da se na kineske škole uvede striktno tumačenje historije sa maoističkih pozicija, da bi se tome 1974. priključila već postojeća kampanja protiv pokojnog komunističkog vođe Lin Biaoa, optuženog za navodni pokušaj puča 1971. godine. Godine 1975. se kroz nju počela voditi kampanja protiv umjerenog premijera Zhou Enlaija, pri čemu se koristila rasprava o klasičnom romanu *[[Rub vode]]*. Kampanja je godine 1976. prekinuta nakon Maove smrti i hapšenja Četveročlane bande.
Chen Duxiu

**Chen Duxiu** (; 8. oktobar 1879 – 27. maj 1942) bio je kineski filozof i socijalistički političar, poznat kao osniva i prvi generalni sekretar Komunističke partije Kine.

Rođen u relativno imućnoj i uticajnoj porodici činovnika pod vladavinom dinastije Qing, Chen Duxiu je još za vrijeme školovanja stekao averziju prema konfucijanstvu i tradicionalnim vrijednostima. Kao mladić je otišao na školovanje u Japan gdje se upoznao sa socijalizmom i priključio disidentskom pokretu. Podržavao je Xinhai revoluciju i vratio se u sada republikansku Kinu, ali je bio nezadovoljan dometom promjena, te je godine 1919. postao član Pokreta 4. maja.

Chen, koji se počeo zanimati za marksizam je godine 1921. izabran za prvog generalnog sekretara KPK. Blisko je surađivao sa Kominternom, ali i nacionalističkom partijom Koumintang, sa kojom je stvoren savez u borbi protiv konzervativnih gospodara rata i nepopularne beiyanške vlade. Kada je savez raskinut nakon Šangajskog masakra, Chen Duxiu je postao predmetom kritika od strane partijskog članstva te je smijenjen. Sa vremenom se počeo razilaziti sa novim mladim vođom Mao Zedongom, pogotovo po pitanju uloge seljaštva u budućoj revoluciji. Sa vremenom je marginaliziran u Partiji, te je počeo kritizirati sovjetskog vođu Staljina te se približio Trockom. Godine 1932. su ga uhapsile kuomintanške vlasti, ali je 1937. pušten i povukao se iz javnog života. Umro je od srčanog udara.

## Vanjske veze

* Broué, Pierre. "Chen Duxiu and the Fourth International, 1937-1942", 1990 article at Marxists.org.
* Zheng Chaolin, "Trotskyism in China", article on *Revolutionary History* Website.]
* Articles on the ''Anhui Suhua Bao'' 《安徽俗话报/安徽俗話報》 
* Chenduxiu page
Z punktu widzenia nocnego portiera

***Z punktu widzenia nocnego portiera*** () je poljski kratki dokumentarni film snimljen 1979. godine u režiji Krzysztofa Kieślowskog. U njemu se prikazuje Marian Osuch, noćni čuvar u jednoj tvornici koji tokom filma iznosi svoje mišljenje o društvenim pitanjima, iskazujući potporu vladajućem komunističkom režimu, inzistirajući na strogom primjenjivanju pravila, suzbijanju opozicije i zalažući se za primjenu smrtne kazne. Iako je film izazvao pažnju, Kieślowski je pred kraj života pokušao spriječiti njegovo dalje prikazivanje, uvjeren da će Osuchu zagorčati život u postkomunističkoj Poljskoj.

Godine 2006. je poljski sineast Adam Horvath pronašao Osucha kao umirovljenika u Varšavi te snimio svojevrsni nastavak pod naslovom *Z punktu widzenia emerytowanego nocnego portiera*.

## Vanjske veze
*
Nie wiem

***Ne wiem*** () je poljski dokumentarni film snimljen u režiji Krzysztofa Kieslowskog i premijerno prikazan 1981. godine. U njemu se prikazuje kako je direktor tvornice i tada vjeran kadar vladajuće Partije došao u nemilost nakon što se odlučio suprotstaviti svojim drugovima upetljanim u korupcijom, a ne znajući da oni imaju zaštitnike u samim vrhovima vlasti. Film je originalno snimljen 1977. godine, ali su ga komunističke vlasti odlučile cenzurirati te je prikazan tek nekoliko godina kasnije, u kratkom periodu liberalizacije pred uvođenje ratnog stanja.

## Izvori

## Vanjske veze
*
Zuzana Čaputová

**Zuzana Čaputová** (Bratislava, 21. jun 1973) je slovačka politička, advokatica i aktivistikinja, koja je izabrana za predsednicu Slovačke (funkciju preuzela 15. juna 2019). Čaputová je prva žena na funkciji predsednika Slovačke, kao i najmlađa predsednica u historiji ove zemlje, sa 45 godina.

## Reference


 


## Vanjske veze
*  Oficijelna stranica
Kid Blue

***Kid Blue*** je američka vestern filmska komedija snimljena 1973. godine u režiji Jamesa Frawleya. Protagonist, čiji lik tumači Dennis Hopper je mladi odmetnik koji početkom 20. vijeka odlučuje prekinuti sa kriminalom i dolazi tražiti pošteni posao u jednom teksaškom gradiću, gdje ga čekaju nevolje.

## Uloge
*Dennis Hopper - Bickford Waner 
*Warren Oates - Reese Ford 
*Peter Boyle - Propovjednik Bob 
*Ben Johnson - Šerif Mean John Simpson 
*Lee Purcell - Molly Ford 
*Janice Rule - Janet Conforto 
*Ralph Waite - Bubnjar
*Clifton James - Mr. Hendricks
*Jack Starrett - Tvrd momak 
*Warren Finnerty - Wills 
*Howard Hesseman - Čovjek iz trgovine bombon
*M. Emmet Walsh - Brijač

## Reference

## Vanjske veze
*
*
The Don Is Dead

***The Don Is Dead*** () je američki gangsterski film snimljen 1973. godine u režiji Richarda Fleischera. Protagonist, čiji lik tumači Anthony Quinn, je jedan od bosova italoameričke mafije koji je došao na čelo porodice, te dolazi u sukob sa sinom bivšeg bosa (čiji lik tumači Robert Forster).

## Uloge
* Anthony Quinn ... Don Angelo
* Angel Tompkins ... Ruby
* Al Lettieri ... Vince
* Robert Forster ... Frank
* Louis Zorich ... Mitch
* Ina Balin ... Nella
* Frederic Forrest ... Tony
* Charles Cioffi ... Orlando

## Reference

## Vanjske veze
*
*
Charles Cioffi

**Charles M. Cioffi** (31. oktobar 1935 -) je američki glumac, najpoznatiji po karakternim ulogama, uključujući nastupe u nekim od najpopularnijih filmova na početku 1970-ih.

## Izvori

## Vanjske veze
* 
* 
*
Dworzec

***Dworzec*** ( je poljski crno-bijeli kratki dokumentarni film snimljen 1980. godine u režiji Krzysztofa Kieślowskog. U njemu se prikazuje Warszawa Centralna, željeznica stanica u Varšavi koja je predstavljala jedan od najprestižnijih građevinskih projekata tadašnje komunističke Poljske.

## Vanjske veze
*
Gadające głowy

***Gadające głowy*** () je poljski crno-bijeli kratki dokumentarni film snimljen 1980. godine u režiji Krzysztofa Kieślowskog. Sastoji se od 44 kratkih intervjua u kojemu Poljaci različitih godišta odgovaraju na nekoliko jednostavnih pitanja. *Gadające głowy* je sljedeće godine nagrađen na festivalu dokumentarnih filmova u Oberhausenu.

U dva navrata su mladi poljski filmaši napravili neslužbene nastavke, koristeći isti postupak Kieslowskog - *Kwestionariusz* grupe filmskih studenata iz 1997. godine i *Gadające głowy II* Krzysztofa Wierzbickog.

## Vanjske veze
* 
* 
*
Krótki dzień pracy

***Krótki dzień pracy*** () je poljski televizijski film snimljen u režiji Krzysztofa Kieślowskog i premijerno prikazan 1996. godine. Radnja je inspirirana stvarnim događajima koji su se 1976. godine dogodile u Radomu za vrijeme velikih radničkih demonstracija. Protagonist, čiji lik tumači Wacław Ulewicz je sekretar Poljske ujedinjene radničke partije, čiji su ured u gradu opsjele mase demonstranata, a koje on bez uspjeha pokušava primiriti. *Krótki dzień pracy* je snimljen 1981. godine, za vrijeme kratkog perioda liberalizacije u tadašnjoj komunističkoj Poljskoj, ali je prije premijere proglašeno ratno stanje te je završio u bunkeru te, osim povremenih poluilegalnih prikazivanja u kino-klubovima, nije imao premijeru sve do 1996. godine.

## Uloge
* Wacław Ulewicz – sekretarz wojewódzki PZPR w Radomiu
* Lech Grzmociński – komendant milicji
* Tadeusz Bartosik – działacz partyjny próbujący negocjować z tłumem
* Mirosław Siedler – działacz KOR pomagający rodzinom zatrzymanych
* Stefan Paska – strajkujący, później oskarżony w procesie
* Zbigniew Bielski – strajkujący, później działacz „Solidarności”
* Paweł Nowisz – kierowca służbowego auta I sekretarza
* Wojciech Pilarski – sędzia
* Marek Kępiński – sekretarz kancelarii KW w Radomiu
* Eugeniusz Wałaszek – sekretarz KC rekomendujący bohatera na stanowisko sekretarza KW w Radomiu
* Remigiusz Rogacki – wysłannik KC z cennikiem podwyżek
* Michał Szewczyk – kapitan z komendy wojewódzkiej MO

## Vanjske veze
* 
* 
* 
*
Dragutin Zelenović

**Dragutin Zelenović** (Sirig, Kraljevina SHS, 19. maj 1928) je redovni profesor na Fakultetu tehničkih nauka Univerziteta u Novom Sadu (u penziji), dopisni član SANU i bivši premijer Srbije. Rođen je u Sirigu kao sin koloniste iz Gacka u Hercegovini.

Bio je rektor Univerziteta u Novom Sadu, kao i predstavnik SAP Vojvodine u kolektivnom Predsedništvu Socijalističke Federativne Republike Jugoslavije. Za člana VANU izabran je 1987, a za dopisnog člana SANU 1991. godine (Odeljenje tehničkih nauka). Godine 1991. postao je član Socijalističke partije Srbije.

U skupštini je 15. januara 1991. izabran za predsednika prve Vlade Republike Srbije, na predlog Slobodana Miloševića, nakon pobede SPS-a na izborima u decembru 1990. godine.

Zelenović je izgubio podršku partijskog vrha nakon uličnih demonstracija u Beogradu koje je organizovao Vuk Drašković u martu 1991. godine. Milošević je preuzeo ulogu pregovarača pod izgovorom da je Zelenović zauzet rešavanjem stečaja u jednoj od vojvođanskih fabrika. Milošević je tada demonstrante proglasio za izdajnike i izveo tenkove na ulice. Zelenović je u intervjuu datom NIN-u izjavio da je on *ruža među korovom u SPS-u*.

U junu 1991. opozicija je zahtevala formiranje nove vlade. Zelenovićev dugogodišnji rival Budimir Košutić imenovan je za zamenika predsednika Vlade. Dragutin Zelenović je 11. decembra 1991. podneo ostavku. Zamenio ga je Radoman Božović.

## Povezano
* Spisak predsednika Vlada Srbije
* Vlada Dragutina Zelenovića

## Reference
Jeffrey Epstein

**Jeffrey Edward Epstein** (20. januar 1953 – 10. august 2019) bio je američki financijski mešetar, poznat po tome što je stekao izuzetno bogatstvo i uticaj, ali i po tome što je 2008. godine pravomoćno osuđen na 13 mjeseci zatvora zbog seksualnog iskorištavanja maloljetnica. Uprkos toga se smatrao dijelom američke i svjetske elite, što je uključivalo i članstvo u Trilateralnoj komisiji. Godine 2019. je, nakon medijskih otkrića pokrenutih od strane žrtava u građanskoj tužbi ponovno uhapšen, a nedugo nakon toga u pritvoru izvršio samoubistvo u okolnostima koja su i prije samog čina izazvale cijeli niz teorija zavjere.

## Vanjske veze
*Jeffrey Epstein's Little Black Book (Epstein's redacted contact book)
*Jeffrey Epstein VI Foundation (discontinued; archived in 2014)
* Collected news and commentary at *The New York Times*
* Collected news at the New York *Daily News*
* FBI records
Przypadek

***Przypadek*** () je poljski igrani film snimljen u režiji Krzysztofa Kieślowskog i premijerno prikazan početkom 1987. godine. Protagonist, čiji lik tumači Bogusław Linda, je mladić koji jednog dana pokušava uhvatiti vlak na stanici. Film se nastavlja u tri različite cjeline, u kojoj svaka prikazuje različite scenarije koji se odvijaju ovisno o tome da li je uspio uhvatiti vlak ili ne. *Przypadek* je originalno napravljen 1981. godine, u vrijeme djelomične liberalizacije u tadašnjoj komunističkoj Poljskoj te je uključivao scenu u kojoj se pojavljuju pripadnici antikomunističke opozicije. Zbog toga je nakon uvođenja ratnog stanja stavljen u bunker iz koga je izašao nakon šest godina. Nakon premijere je dobio brojne pohvale od strane kritike, prije svega zbog neobične strukture.

Autori filmova *[[Sliding Doors]]* (1996) i *[[Lola Rennt]]* (1998) su koristili isti koncept, a kasnije su naveli *Slučaj* kao svoj uzor.

## Uloge
* Bogusław Linda – Witek Długosz
; Prva verzija
* Tadeusz Łomnicki – Werner (pojavljuje se u verziji II)
* Zbigniew Zapasiewicz – Adam, działacz partyjny, przyjaciel Wernera
* Bogusława Pawelec – Czuszka, miłość Witka
* Jerzy Stuhr – działacz ZSMP
* Piotr Skarga – narkoman
* Sylwester Maciejewski – działacz ZSMP (pojavljuje se u verziji III)
* Krzysztof Zaleski – mężczyzna na lotnisku
* Jerzy Moes – oficer SB aresztujący Czuszkę
; Druga verzija
* Jacek Borkowski – Marek, działacz opozycyjny
* Jacek Sas-Uhrynowski – Daniel, przyjaciel Witka z dzieciństwa
* Marzena Trybała – Werka, siostra Daniela
* Adam Ferency – ksiądz Stefan, działacz opozycyjny (pojavljuje se u verziji III)
* Stefania Iwińska – działaczka opozycyjna
* Irena Byrska – ciotka Witka (pojavljuje se u verziji III)
; Treća verzija
* Monika Goździk – Olga Matwiszyn, żona Witka
* Zygmunt Hübner – dziekan (pojawia się w wersji I)
* Irena Burawska – córka umierającej staruszki
* Aleksander Mikołajczak – działacz ZSMP

## Vanjske veze
* ''Przypadek''  na Culture.pl
* 
* 
* 
*
Bez końca

***Bez końca*** () je poljski igrani film snimljen u režiji Krzysztofa Kieślowskog i premijerno prikazan 1985. godine. Po žanru je drama, a radnja se događa početkom 1982. godine, nedugo nakon uvođenja ratnog stanja i pojačane represije tadašnjih komunističkih vlasti protiv antikomunističkog sindikata Solidarnost. Protagonistica, čiji lik tumači Grażyna Szapołowska, je prevoditeljica čiji muž (čiji lik tumači Jerzy Radziwiłowicz) smrtno strada nedugo nakon što je advokat zastupao sinidkalne aktiviste, te se kao duh počinje pojavljivati svojoj supruzi.

## Uloge
* Grażyna Szapołowska – Urszula Zyro
* Jerzy Radziwiłowicz – "duch", mecenas Antoni Zyro
* Aleksander Bardini – mecenas Mieczysław Labrador
* Michał Bajor – Mietek, aplikant Labradora
* Artur Barciś – Dariusz Stach, więzień polityczny
* Maria Pakulnis – Joanna, żona Dariusza
* Marek Kondrat – Tomek, przyjaciel Zyrów
* Krzysztof Krzemiński – Jacek, syn Zyrów
* Marzena Trybała – Marta, przyjaciółka Joanny
* Adam Ferency – "Rumcajs", działacz opozycji
* Jerzy Kamas – sędzia Biedroń
* Tadeusz Bradecki – hipnotyzer
* Katarzyna Figura – asystentka hipnotyzera
* Jan Tesarz – ojciec Joanny, działacz partyjny
* Daniel Webb – Amerykanin
* Jacek Domański – działacz opozycji, znajomy Stachów
* Anna Dymna – mamusia
* Andrzej Szalawski – adwokat, znajomy Labradora
* Barbara Kurzaj – dziewczyna

## Vanjske veze
* 
* 
* 
*
Krótki film o zabijaniu

***Krótki film o zabijaniu*** () je poljski igrani film snimljen 1988. godine u režiji Krzysztofa Kieślowskog, poznat kao jedan od najuspješnijih ostvarenja njegove filmografije.

Nastao je kao proširena verzija *[[Dekalog V]]*, epizode TV-serije *[[Dekalog (TV serija)|Dekalog]]* posvećene Deset zapovijedi. Radnja, inspirirana petom zapovijedi "ne ubij" prikazuje kako mladić (čiji lik tumači Miroslaw Baka) zadavi i opljačka taksista, prije nego što će biti uhapšen, osuđen na smrt i pogubljen. Film u kome je Kieslowski dotada najeksplicitnije prikazao svoja duboka katolička uvjerenja, se istakao žestokom kritikom smrtne kazne koja je u pristupu izjednačena sa ubistvom. Film je na Kanskom festivalu izazvao oduševljenje kod liberalne kritike te je nagrađen Velikom nagradom žirija.

## Uloge
*Mirosław Baka − Jacek Łazar
*Krzysztof Globisz − adwokat Piotr Balicki
*Jan Tesarz − taksówkarz Waldemar Rekowski
*Zbigniew Zapasiewicz − przewodniczący komisji adwokackiej
*Aleksander Bednarz − kat
*Barbara Dziekan − kasjerka w kinie
*Jerzy Zass − naczelnik więzienia
*Zdzisław Tobiasz − sędzia
*Artur Barciś − robotnik z miarą
*Olgierd Łukaszewicz i Krystyna Janda − Andrzej i Dorota – małżeństwo z *[[Dekalog II|Dekalogu II]]*
*Elżbieta Helman − Beatka, pracownica sklepu spożywczego
*Marzena Manteska − narzeczona Piotra
*Maciej Maciejewski − prokurator
*Zdzisław Rychter − rysownik na Starym Mieście
*Helena Kowalczykowa – staruszka karmiąca gołębie pod Kolumną Zygmunta
*Małgorzata Pieczyńska − wróżka
*Sylwester Maciejewski i Andrzej Mastalerz − bracia Jacka

## Vanjske veze
* 
* 
* 
* 
* ''Krótki film o zabijaniu'' na kanale Studia Filmowego TOR w serwisie YouTube
* *[http://akademiapolskiegofilmu.pl/pl/historia-polskiego-filmu/filmy/krotki-film-o-zabijaniu/47 Krótki film o zabijaniu]  *w bazie Akademii Polskiego Filmu